b'\n_START_ARTICLE_\nProsjekt hav\xc3\xb8rn\n_START_PARAGRAPH_\nProsjekt hav\xc3\xb8rn ble etablert i 1975, med Norsk Ornitologisk Forening som p\xc3\xa5driver. M\xc3\xa5let var gjenoppbygging av den norske hav\xc3\xb8rnbestanden, og \xc3\xa5 kartlegge artens forekomst og bestand i Norge. Etter at hav\xc3\xb8rnen ble totalfredet i 1968 har den siden tatt seg opp til en normaltilstand._NEWLINE_Prosjektet har fulgt utviklingen gjennom overv\xc3\xa5king av hav\xc3\xb8rnbestanden, som har re-kolonisert gamle hekkeomr\xc3\xa5der og ekspandert til nye omr\xc3\xa5der. Reproduksjon, milj\xc3\xb8gifter, generell biologi, populasjonsdynamikk og vandringsm\xc3\xb8nster er viktige stikkord i dette vellykkede arbeidet, som ogs\xc3\xa5 er et viktig ledd i internasjonal overv\xc3\xa5king av arten._NEWLINE_Etter at hav\xc3\xb8rnbestanden gjennom m\xc3\xa5lrettet innsats klarte \xc3\xa5 n\xc3\xa5 tidligere tiders normalbestand, har den norske hav\xc3\xb8rnbestanden bidratt til gjeninnf\xc3\xb8ring av hav\xc3\xb8rn p\xc3\xa5 De britiske \xc3\xb8yer.'